CELEX: 32008R0309
Language: bg
Date: 2008-04-02 00:00:00
Title: Регламент (ЕО) № 309/2008 на Комисията от 2 април 2008 година относно регистрацията на наименованиe в Регистъра на защитените наименования за произход и защитените географски указания (Isle of Man Manx Loaghtan Lamb (ЗНП))

3.4.2008   
            
            
               BG
            
            
               Официален вестник на Европейския съюз
            
            
               L 92/35
            
         
      РЕГЛАМЕНТ (ЕО) № 309/2008 НА КОМИСИЯТА
   
   от 2 април 2008 година
   относно регистрацията на наименованиe в Регистъра на защитените наименования за произход и защитените географски указания (Isle of Man Manx Loaghtan Lamb (ЗНП))
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, втора алинея от него,
   като има предвид, че:
   
               (1)
            
            
               Съгласно член 6, параграф 2 от Регламент (ЕО) № 510/2006 и по силата на член 17, параграф 2 от посочения регламент заявката на Обединеното кралство за регистрация на наименованието „Isle of Man Manx Loaghtan Lamb“ беше публикувана в Официален вестник на Европейския съюз
                   (2).
            
         
               (2)
            
            
               Италия се обяви против тази регистрация съгласно член 7, параграф 1 от Регламент (ЕО) № 510/2006, позовавайки се по-специално на мотива, посочен в член 7, параграф 3, буква a) от същия регламент, а именно, че не са изпълнени условията, посочени в член 2 от Регламент (ЕО) № 510/2006.
            
         
               (3)
            
            
               С писмо от 1 юни 2007 г. Комисията призова заинтересованите страни да проведат необходимите консултации.
            
         
               (4)
            
            
               С писмо, получено на 4 декември 2007 г., Комисията бе уведомена, че между Обединеното кралство и Италия е постигнато споразумение.
            
         
               (5)
            
            
               По силата на това споразумение Италия счита, че предоставената от Обединеното кралство информация е била удовлетворяваща и вследствие на това Италия оттегли възражението си.
            
         
               (6)
            
            
               Споразумението, постигнато между заинтересованите страни, не изисква промяна на документите, публикувани по силата на член 6, параграф 2 от Регламент (ЕО) № 510/2006. Поради това наименованието „Isle of Man Manx Loaghtan Lamb“ следва да бъде регистрирано съгласно член 7, параграф 4 от посочения регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12. Регламент, изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ C 3, 6.1.2006 г., стр. 3.
   
      ПРИЛОЖЕНИЕ
      Клас 1.1– 
      Прясно месо (и карантия)
      ОБЕДИНЕНО КРАЛСТВО
      Isle of Man Manx Loaghtan Lamb (ЗНП)